สวัสดีครับคุณผมมีตุ่มเนื้อขึ้นที่อวัยวะเพศเป็นมา2-3ปี1ตุ่มไม่มีอาการเจ็บและมีตุ่มเหมือนเม็ดสิวมีหัวสิวขาวๆขึ้นรอบๆผิวอวัยวะเพศหลังปัสวะมีอาการแสบบ้างเป็นบางครั้งมีเหมือนเส้นด้ายสีขาวอยู่ในปัสวะผมจะเป็นโรคติดต่อทางเพศสัมพันรึเปล่าครับมีวิธีรักษาอาการอย่างไรได้บ้าง
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมในกรณีนี้ถ้าเป็นมาเรื้อรัง เป็นๆหายๆ ไม่ได้มีอาการเจ็บหรือแสบอย่างชัดเจน ก็อาจจะเข้าได้กับกลุ่มรูขุมขนอักเสบค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรงควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว